Līgums Nr. B2-2024/____ (Projekts)
[bookmark: _Hlk125465150][bookmark: _Hlk97041303]par pašapkalpošanās stendu uzturēšanu

Rīgā,		

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
					        

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Normunds Staņēvičs, valdes loceklis Kaspars Plūme un valdes loceklis Haralds Plaudis, no vienas puses, un

_____________________________, reģistrācijas Nr.________________, juridiskā adrese ____________________ (turpmāk – Piegādātājs), kuru, saskaņā ar ______________ pārstāv ___________________, abi kopā turpmāk – Puses, katrs atsevišķi – Puse,
1. [bookmark: _Hlk80108021]pamatojoties uz Pasūtītāja rīkotā iepirkuma “Pašapkalpošanās stendu uzturēšana”, ID Nr. RAKUS 2024/66M_1 (turpmāk – Iepirkuma procedūra) rezultātiem, noslēdz šādu līgumu (turpmāk – Līgums):
ŅEMOT VĒRĀ TO, KA:
(A) Piegādātājs piedāvā pašapkalpošanās kiosku iegādi vai nomu kopā ar Piegādātāja nodrošināto pašapkalpošanās kiosku darbībai nepieciešamo programmatūru un citiem informācijas tehnoloģiju risinājumiem un pakalpojumiem;
(B) [bookmark: _heading=h.gjdgxs]Pasūtītāja viens no saimnieciskās darbības veidiem ir medicīnas pakalpojumu sniegšana medicīnas iestādē, kura īstenošanā Pasūtītājs vēlas izmantot Piegādātāja piedāvātos pakalpojumus apmeklētāju reģistrācijai un norēķinu veikšanai par saņemtajiem pakalpojumiem;
(C) Līdzēji vēlas vienoties par kārtību, kādā Piegādātājs nodrošinās Līguma preambulas (B) punktā minēto Pasūtītāja vēlmju izpildīšanu, pretim no Piegādātāja saņemot Līgumā noteikto atlīdzību no Pasūtītāja;
noslēdza šāda satura Piegādātāja iekārtu nomas un programmatūras licences līgumu, iepriekš turpmāk – Līgums:
1. Iekārtu noma
1.1. Piegādātājs nodod Pasūtītājam, bet Pasūtītājs pieņem nomā Piegādātāja iekārtas – pašapkalpošanās kioskus, kuru apraksts un specifikācija ir norādīta Līguma pielikumā Nr. 1, kopā turpmāk – Iekārtas. 
1.2. Pasūtītājam ir tiesības Līguma ietvaros iznomāt neierobežotu skaitu Iekārtas, vienojoties Līguma 7.1. punktā noteiktajā kārtībā ar Piegādātāju par Iekārtu skaitu, to piegādes termiņiem un vietu. Pasūtītājs uzsāk maksāt Iekārtu Nomas maksu un licences maksu sākot ar dienu, kad Līdzēji paraksta Iekārtu pieņemšanas – nodošanas aktu.
1.3. [bookmark: _heading=h.30j0zll]Iekārtas tiek nodotas Pasūtītājam ne vēlāk kā divu mēnešu laikā pēc Līguma parakstīšanas dienas darba dienā no plkst. 9 līdz plkst. 17 Pasūtītāja norādītājā(-s) adresē(-s) Rīgas valstspilsētas pašvaldības teritorijā, par ko Līdzēji paraksta Iekārtu pieņemšanas – nodošanas aktu, turpmāk – Nodošanas akts.
1.4. Parakstot Nodošanas aktu, Pasūtītājs apliecina, ka ir saņēmis Iekārtas un ka Pasūtītājs nav konstatējis defektus vai bojājumus Iekārtās (izņemot slēptus).
1.5. Sākot ar Līguma 1.3. punktā minētā Nodošanas akta parakstīšanas dienu, par katras Iekārtas nomu Pasūtītājs maksā Piegādātājam ikmēneša nomas maksu. Par iekārtu kopējā summa par vienu vienību 150 EUR (viens simts piecdesmit euro), turpmāk – Nomas maksa. Par Iekārtas nomu nepilnu mēnesi Pasūtītājs maksā Nomas maksu proporcionāli tajā mēnesī Iekārtas nomāto dienu skaitam pret kopējo tā mēneša dienu skaitu.
1.6. Pasūtītājs samaksā Nomas maksu par iepriekšējo mēnesi 30 dienu laikā pēc rēķina saņemšanas uz Līgumā norādīto Piegādātāja norēķinu kontu .- 150 eur par pašapkalpošanās stenda īri.
1.7. Piegādātājs nosūta Pasūtītājam rēķinu par Nomas maksas samaksu ne vēlāk kā līdz nākošā mēneša 5. (piektajam) datumam uz Pasūtītāja norādīto elektroniskā pasta adresi. 
1.8. Viss risks saistībā ar Iekārtām pāriet Pasūtītājam ar Nodošanas akta parakstīšanas brīdi, tajā skaitā atbildība par jebkuras personas vai apkārtējo apstākļu nodarīto kaitējumu Iekārtām, ievērojot Iekārtu dabisko nolietojumu, vai Iekārtu bojāeju.
1.9. Pasūtītājs nekavējoties, bet ne vēlāk kā 24 (divdesmit četru) stundu laikā informē Piegādātāju par jebkādiem bojājumiem vai traucējumiem Iekārtas tehniskajā stāvoklī vai darbībā vai bojāejā.
1.10. Pasūtītājs novieto un izmanto Iekārtu atbilstoši Piegādātāja instrukcijām un norādēm, kuras sniegtas rakstveidā Pasūtītājam, tajā skaitā Pasūtītājs nodrošina Iekārtu atrašanos telpu grupās, kuras ir nodotas ekspluatācijā, kuru ekspluatācija ir droša un atbilst būvniecības, ugunsdrošības un citām normatīvajos aktos noteiktajām prasībām, un kurās tiek nodrošināta nepārtraukta Iekārtu videonovērošana.
1.11. Piegādātājs paziņo par izmaiņām Piegādātāja instrukcijās un norādēs par Iekārtu novietošanu un izmantošanu vismaz 30 (trīsdesmit) dienas iepriekš. Būtiskas izmaiņas Piegādātāja instrukcijās un norādēs Piegādātājam ir pienākums motivēt.
1.12. Pasūtītājs nav tiesīgs veikt Iekārtu remontu vai veikt labojumus, pārveidojumus vai pilnveidojumus Iekārtās bez Piegādātāja iepriekšējas rakstveida atļaujas.
1.13. Pasūtītājs nekavējoties, bet ne vēlāk kā 48 (četrdesmit astoņu) stundu laikā informē Piegādātāju par Iekārtu atrašanās vietas maiņu Latvijas Republikā. Iekārtas pārvietošana ārpus Latvijas Republikas ir iepriekš jāsaskaņo ar Piegādātāju.
1.14. Pēc Pasūtītāja pieprasījuma Piegādātājs sniedz instrukcijas un norādes par Iekārtas novietošanu, izmantošanu un lietošanu un veic Iekārtu pārbaudi pēc Piegādātāja izvēles attālināti vai klātienē.
1.15. Piegādātājs informē Pasūtītāju par iespēju nomainīt Iekārtu vai kādu tās komponenti, ja tas uzlabo Iekārtas darbību, un veic nomaiņu bez papildus maksas. 
2. Programmatūras licence
2.1. Piegādātājs dod atļauju (vienkāršo licenci) Pasūtītājam Iekārtu darbības nodrošināšanai izmantot Piegādātāja pašapkalpošanās kiosku programmatūru, kuras apraksts un specifikācija ir norādīta Līguma pielikumā Nr. 2, turpmāk – Programmatūra.
2.2. Piegādātājs apstiprina, ka Programmatūras ir pielāgota atbilstoši Līguma pielikumā Nr. 2 pievienotajam aprakstam un specifikācijai.
2.3. Pasūtītājs veic Programmatūras pārbaudi 3 (trīs) nedēļu laikā un sniedz motivētas pretenzijas un iebildumus, ja tādi ir. Ja Līguma šajā punktā noteiktajā termiņā netiek saņemta Pasūtītāja atbilde, tad uzskatāms, ka Pasūtītājam nav pretenziju vai iebildumu pret Programmatūru.
2.4. Piegādātājs novērš Pasūtītāja motivētās pretenzijas un iebildumus 3 (trīs) nedēļu laikā pēc to saņemšanas. Ja dēļ trešo personu darbības vai bezdarbības vai dēļ trešo personu programmatūrām Piegādātājam ir nepieciešams garāks termiņš Pasūtītāja motivēto pretenziju un iebildumu novēršanai, tad Piegādātājs par to nekavējoties informē Pasūtītāju. Pēc Pasūtītāja motivēto pretenziju un iebildumu novēršanas, Pasūtītājs veic atkārtotu Programmatūras pārbaudi 1 (vienas) nedēļas laikā un sniedz motivētas pretenzijas un iebildumus, ja tādi ir. Ja Līguma šajā punktā noteiktajā termiņā netiek saņemta Pasūtītāja atbilde, tad uzskatāms, ka Pasūtītājam nav pretenziju vai iebildumu pret Programmatūru. Līguma šajā punktā minētās darbības var tikt atkārtotas vairākkārtēji, kamēr Pasūtītājam nav motivētu pretenziju vai iebildumu pret Programmatūru.
2.5. [bookmark: _heading=h.1fob9te]Pēc tam, kad Pasūtītājs ir veicis Programmatūras pārbaudi vai ir pagājuši Līgumā noteiktie termiņi Pasūtītāja motivētu pretenziju vai iebildumu sniegšanai, Līdzējiem ir pienākums nekavējoties parakstīt Programatūras pieņemšanas - nodošanas aktu, turpmāk - Pieņemšanas akts.
2.6. [bookmark: _heading=h.pqrn2p4yp7jx]Sākot ar Līguma 2.5. punktā minētā Pieņemšanas akta parakstīšanas dienu, par katras Iekārtas Licenci Pasūtītājs maksā Piegādātājam ikmēneša maksu. Par iekārtu kopējā summa par vienu vienību 550 EUR (pieci simti piecdesmit euro), turpmāk – Licences maksa. Par Licences izmantošanu nepilnu mēnesi Pasūtītājs maksā Licences maksu proporcionāli tajā mēnesī Licences izmantoto dienu skaitam pret kopējo tā mēneša dienu skaitu.
2.7. [bookmark: _heading=h.igqv8kl7a85p]Pasūtītājs samaksā Licences maksu par iepriekšējo mēnesi 30 dienu laikā pēc rēķina saņemšanas uz Līgumā norādīto Piegādātāja norēķinu kontu.
2.8. [bookmark: _heading=h.ulluxzw1dwul]Piegādātājs nosūta Pasūtītājam rēķinu par Licences maksas samaksu ne vēlāk kā līdz nākošā mēneša 5. (piektajam) datumam uz Pasūtītāja norādīto elektroniskā pasta adresi. 
2.9. Pasūtītājs var izmantot Programmatūru tikai un vienīgi kopā ar Iekārtām tās paredzētajam mērķim.
2.10. Pasūtītājs nedrīkst kopēt, grozīt, pārveidot, labot, veikt reverso inženieriju vai veikt citas darbības ar Programmatūru, kuras nav paredzētas Līgumā.
2.11. Piegādātājs nodrošina Programmatūras darbības salāgošanu ar citām Pasūtītāja izmantotajām programmatūrām un pēc Pasūtītāja pieprasījuma risina nepastarpināti šos jautājumus ar trešajām personām, kuras nodrošina citu Pasūtītāja izmantoto programmatūru darbību.
2.12. Licences maksā ir iekļautas IS “Ārsta Birojs” Programmatūras nodrošināšanai nepieciešamās izmaksas un tās sedz Piegādātājs. 
2.13. Piegādātājs nodrošina Pasūtītājam pieeju Programmatūras regulārajiem papildinājumiem un piedāvā to ieviešanu bez papildus maksas. Par individuāliem pieprasījumiem ārpus regulārajiem papildinājumiem abas puses vienojas saskaņā ar līguma punktu nr. 8.1.
3. Intelektuālais īpašums
3.1. Visas īpašuma tiesības un intelektuālā īpašuma tiesības (tajā skaitā, bet ne tikai autortiesības) uz Programmatūru un tās esošajiem un nākotnes pielāgojumiem, papildinājumiem un uzlabojumiem pieder Piegādātājam, tās darbiniekiem, sadarbības partneriem un/vai citām trešajām personām, kuras Piegādātāja uzdevumā ir strādājušas pie Programmatūras izstrādes un pilnveidošanas, bet ne Pasūtītājam.
3.2. Piegādātājs nodrošina, ka Piegādātāja darbinieki, sadarbības partneri un/vai citas trešās personas, kuras Piegādātāja uzdevumā ir strādājušas pie Programmatūras izstrādes un pilnveidošanas, neizlietos savas tiesības jebkādā veidā, kas liegtu Pasūtītājam izmantot Programmatūru atbilstoši Līgumam.
3.3. Piegādātājs apliecina, ka tam ir tiesības nodot Programmatūru lietošanā Pasūtītājam atbilstoši Līgumam un ka Programmatūra nepārkāpj trešo personu tiesības.
4. Konfidencialitāte
4.1. Līdzēji vienojas bez otra Līdzēja iepriekšējas rakstveida piekrišanas neatklāt (tajā skaitā nekomentēt, neapstiprināt vai neizpaust) trešajām personām Līguma saturu un noteikumus, jebkuru sazināšanos starp Līdzējiem un citu informāciju, kas tieši vai netieši saistīta ar Līguma, tā noslēgšanas priekšnosacījumiem un izpildi (tajā skaitā Piegādātāja atlīdzības apmēru, Piegādātāja komercnoslēpumu un konfidenciālo informāciju), un katrs Līdzējs apņemas veikt visus sapratīgos pasākumus, kas nepieciešami vai sekmē konfidenciatlitātes nodrošināšanu.

4.2. Konfidencialitāte Līguma izpratnē nozīmē, ka Pasūtītājs bez Piegādātāja piekrišanas nedrīkst izmantot Līguma šajā nodaļā minēto Piegādātāja informāciju, lai radītu Programmatūrai konkurējošu programmatūru.

4.3. Par konfidencialitātes pienākuma pārkāpumu netiks uzskatīta Līguma šajā nodaļā minētās informācijas izpaušana normatīvajos aktos paredzētajām personām un institūcijām šajos aktos noteiktajos gadījumos un apjomā, publiski pieejamas vai vispārzināmas informācijas izpaušana, kā arī Līguma šajā nodaļā minētās informācijas izpaušana Līdzēja kredītiestādēm, darbiniekiem, advokātiem, juristiem, grāmatvežiem, revidentiem vai konsultantiem, dalībniekiem, patiesā labuma guvējiem, nodrošinot konfidencialitātes ievērošanu no šo personu puses.
4.4. Līgumā šajā nodaļā noteiktais konfidencialitātes pienākums paliek spēkā bez termiņa ierobežojuma, izņemot, ja normatīvajos aktos ir imperatīvi noteikts termiņa ierobežojums.
5. Nomas vienpusēja izbeigšana
5.1. Pasūtītājam ir tiesības bez iemesla vienpusēji izbeigt Iekārtu nomu vai Licences izmantošanu, par to informējot otru Līdzēju vismaz 3 (trīs) dienas iepriekš.
5.2. Piegādātājam ir tiesības vienpusēji izbeigt Iekārtu nomu vai Licences izmantošanu, par to informējot otru Līdzēju vismaz 1 (vienu) dienu iepriekš, ja:
5.2.1. otram Līdzējam ir ierosināts maksātnespējas, tiesiskās aizsardzības, ārpustiesas tiesiskās aizsardzības vai likvidācijas process;
5.2.2. otram Līdzējam ir apturēta saimnieciskā darbība un tā nav atjaunota 30 dienu laikā pēc tās apturēšanas;
5.2.3. otram Līdzējam vai tā likumiskajiem pārstāvjiem, īpašniekiem vai patiesā labuma guvējiem tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.2.4. otra Līdzēja nodokļu parāds Latvijas Republikā pārsniedz 50 000 EUR (piecdesmit tūkstoši euro); vai
5.2.5. otrs Līdzējs būtiski pārkāpj Līgumu un pārkāpums, ja tas ir novēršams, nav novērsts 30 dienu laikā pēc Līdzēja pieprasījuma nosūtīšanas pārkāpjošajam Līdzējam.
5.3. Pasūtītājam ir tiesības vienpusēji izbeigt Līgumu, par to informējot Piegādātāju, ja Līguma 2.3. punktā noteiktais termiņš Līguma 2.3. punktā noteikto Piegādātāja darbību veikšanai tiek kavēts par vairāk nekā 2 (diviem) mēnešiem.
5.4. Piegādātājam ir tiesības apturēt Programmatūras pieejamību Pasūtītājam un/vai vienpusēji izbeigt Iekārtu nomu, par to informējot Pasūtītāju vismaz 1 (vienu) mēnesi iepriekš, ja:
5.4.1. Pasūtītājs kavē jebkuru Līgumā noteikto maksājumu ilgāk nekā par 20 (divdesmit) darba dienām;
5.4.2. jebkura Iekārta neatrodas tās noteiktajā adresē un Pasūtītājs nav sniedzis pierādījumus par iekārtas atrašanās vietu vai jebkura Iekārta ir būtiski bojāta tā, ka tās izmantošana paredzētajam mērķim nav iespējama;
5.4.3. Pasūtītājam ir mainījies patiesā labuma guvējs (tajā skaitā Līgumā parakstīšanas dienā esošais patiesā labuma guvējs ir zaudējis šo statusu); vai
5.4.4. Pasūtītājs kavē jebkuras Iekārtas pieņemšanu ilgāk nekā par 10 (desmit) darba dienām.
5.5. Ja Iekārtu noma tiek vienpusēji izbeigta, tad ne vēlāk kā Iekārtu nomas pēdējā dienā Pasūtītājs nodod Piegādātājam norādītajā vietā un laikā Rīgas valstspilsētas pašvaldības teritorijā visas Iekārtas, Līdzējiem parakstot Iekārtu atgriešanas aktu.
5.6. Ja atgrieztajām Iekārtām Piegādātājs konstatē bojājumus vai kaitējumu, kas nav dabiskais nolietojums, tad Pasūtītājs atlīdzina Piegādātājam izdevumus, kas saistīti ar tā novēršanu.
6. Līdzēju atbildība
6.1. [bookmark: _heading=h.3znysh7]Līdzējs atbild otram Līdzējam par tiešajiem zaudējumiem, kurus Līguma izpildes ietvaros nodarījis vainojamais Līdzējs, tā valdes vai padomes loceklis, dalībnieki, patiesā labuma guvēji, darbinieks vai piesaistītais partneris.
6.2. Līdzējam ir pienākums celt pretenziju tiesā pret otru Līdzēju par Līguma 6.1. punktā minētajiem tiešajiem zaudējumiem ne vēlāk kā 1 (viena) gada laikā no to iestāšanās dienās.
6.3. Piegādātāja atbildība pret Pasūtītāju ir ierobežota ar atlīdzības apmēru, kuru Pasūtītājs ir samaksājis Piegādātājam Līguma ietvaros.
6.4. Līguma šajā nodaļā noteiktie atbildības ierobežojumi nav piemērojami, ja vainojamais Līdzējs ir darbojies ļaunā nolūkā.
6.5. Gadījumā, ja Pasūtītājs kavē Piegādātāja atlīdzības samaksas termiņu, tad par katru termiņa kavējuma dienu Pasūtītājs maksā Piegādātājam nokavējuma procentus 0,1% (nulle, komats, viena procenta) apmērā no kavētās Piegādātāja atlīdzības summas par katru kavējuma dienu. Pasūtītāja veiktie maksājumi vispirms ieskaitāmi nokavējuma procentu samaksā. Nokavējuma procentu samaksa neatbrīvo Pasūtītāju no pienākuma izpildīt kavēto maksājumu.
6.6. Gadījumā, ja Pasūtītājs neatgriež Iekārtu Piegādātājam Līgumā noteiktajā kārtībā un kavējums ilgst vairāk nekā 10 (desmit) darba dienas, tad Piegādātājs ir tiesības pieprasīt no Pasūtītāja līgumsodu 1000 EUR (tūkstotis euro) apmērā par katru neatgriezto Iekārtu. Līgumsoda samaksa atbrīvo Pasūtītāju no pienākuma atgriezt konkrēto Iekārtu.
7. Korespondence
7.1. Visi ar Līgumu saistītie paziņojumi, pretenzijas un jebkāda cita veida korespondence ir veicama latviešu valodā un ir nosūtāma uz tālāk norādītajām elektroniskā pasta adresēm:
Piegādātājam: __________________________________
Klientam: _________
7.2. Līguma pienācīgas izpildes un korespondences nodrošināšanai Līdzēju pārstāvji, kuriem ir visas tiesības un pilnvaras pienācīgi izpildīt Līgumu, ir:
Piegādātājam: __________________________________
Klientam: _________
7.3. Katram Līdzējam ir pienākums paziņot otram Līdzējam par izmaiņām Līdzēja elektroniskajās pasta adresēs vai pārstāvjos ne vēlāk kā 3 (trīs) darba dienu laikā no šo izmaiņu spēkā stāšanās.
7.4. Visi ar Līguma izpildi saistītie rēķini par Piegādātāja atlīdzības samaksu ir elektroniski, ir derīgi bez paraksta un tiek nosūtīti elektroniski uz Pasūtītāja elektroniskā pasta adresi _______. 
8. Pārējie noteikumi
8.1. Pēc Pasūtītāja pieprasījuma un Līdzēju atsevišķās vienošanās Piegādātājs sniedz arī citus informācijas tehnoloģiju vai konsultāciju pakalpojumus, Līdzējiem vienojoties par pakalpojumu apjomu, sniegšanas termiņiem, un pakalpojumu maksām.
8.2. Pasūtītājs apliecina, ka pirms Līguma noslēgšanas Piegādātājs ir sniedzis visu tā pieprasīto informāciju un dokumentus, lai Pasūtītājs pieņemtu lēmumu par Līguma noslēgšanu un izpildi.
8.3. Pasūtītājam ir pienākums sniegt Piegādātājam pieprasīto informāciju un dokumentus, kas Piegādātājam ir nepieciešama Līguma pienācīgai izpildei, kā arī sniegt viedokli un vērtējumu par Līguma izpildi un tās gaitu no Piegādātāja puses.
8.4. [bookmark: _heading=h.2et92p0]Līguma spēkā esamības laikā un 1 (vienu) gadu pēc Līguma izbeigšanas Pasūtītājs un ar to saistītas personas apņemas tieši vai netieši savā vai citas personas vārdā ar aktīvām darbībām nepārvilināt (neaicināt, neizteikt piedāvājumu un citādi nerosināt) jebkuru personu, kura ir nodarbināta pe Piegādātāja, stāties darba attiecībās ar citu personu vai uzņemties pildīt darbu vai sniegt pakalpojumu citai personai uz jebkāda cita līguma pamata, kā rezultātā persona izbeigtu vai samazinātu savu darbu ar Piegādātāju.
8.5. Gadījumā, ja Pasūtītājs vai ar to saistīta persona pārkāpj Līguma 8.4. punktā noteikto nepārvilināšanas ierobežojumu, tad par katru pārkāpuma reizi Pasūtītājs maksā Piegādātājam līgumsodu 5000 EUR (pieci tūkstoši euro) apmērā. Līgumsoda samaksa neatbrīvo Pasūtītāju un ar to saistīto personu no turpmāka pienākuma ievērot Līguma 8.4. punktā noteikto nepārvilināšanas ierobežojumu.
8.6. Piegādātājs ir tiesīgs nodot no Līguma izrietošos prasījumus, tiesības vai pienākumus trešajām personām bez Pasūtītāja. Taču tas neatbrīvo Piegādātāju no atbildības par Līguma pienācīgu izpildi.
8.7. Līdzēji ir atsevišķi personas datu apstrādes pārziņi, kas personas datu apstrādi veic saskaņā ar piemērojamo normatīvo aktu prasībām un katra Līdzēja izstrādātajiem datu apstrādes noteikumiem. Līdzēji apliecina, ka personas datu nodošana otram Līdzējam tiek veikta tikai ar mērķi izpildīt Līgumu un/vai saistības pret personu, kuras personas datu apstrāde tiek veikta.
8.8. Pasūtītājs apliecina, ka personu dati, kas tiek nodoti Piegādātājam, ir iegūti un tiek nodoti saskaņā ar normatīvajiem aktiem, kas piemērojami Pasūtītāja darbībai.
8.9. Līdzēji apņemas izmantot atbilstošus tehniskus un organizatoriskus pasākumus, lai aizsargātu personas datus pret nejaušu vai nelikumīgu iznīcināšanu vai nejaušu nozaudēšanu, grozīšanu, nepilnvarotu atklāšanu vai piekļuvi un kas nodrošinās tādu drošības līmeni, kas atbilst datu apstrādes riskam un aizsargājamo datu raksturojumam.
8.10. Līdzēji apņemas parakstīt arī citus nepieciešamos dokumentus un veikt visas darbības, kas pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
8.11. Līgumam ir piemērojami Latvijas Republikas normatīvie akti.
8.12. Līdzēji mēģina atrisināt jebkuru prasību vai strīdu, kas izriet no Līguma, savstarpēju sarunu ceļā. Ja Līdzēji nespēj panākt vienošanos, tādā gadījumā jebkurš strīds, domstarpība vai prasība, kas izriet vai attiecas uz šo Līgumu, tiek galīgi atrisināta pēc prasītāja izvēles Latvijas Republikas tiesā, ar 3 (trīs) tiesnešiem un izskatīšanas valoda būs latviešu.
8.13. Līgums stājas spēkā dienā, kad to ir parakstījuši Līdzēji, un ir spēkā līdz Līdzēju no Līguma izrietošo saistību izpildei pilnā apmērā.
8.14. Līgums pilnībā atspoguļo Līdzēju vienošanos un izbeidz visas iepriekšējās Līdzēju diskusijas un visas iepriekšējās mutiskās un rakstiskās vienošanās starp Līdzējiem attiecībā uz Līguma priekšmetu.
8.15. Līgums ir sastādīts latviešu valodā, ir parakstīts ar drošiem elektroniskajiem parakstiem un satur laika zīmogus.
8.16. Līguma ir pielikumi:
Pielikums Nr. 1		Iekārtu apraksts un specifikācija
Pielikums Nr. 2		Programmatūras apraksts un specifikācija

9. Līdzēju paraksti
	PASŪTĪTĀJS:
SIA „Rīgas Austrumu klīniskā 
universitātes slimnīca”
Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods: HABALV22
Konta Nr. LV24HABA0001407045805
___________________________
N. Staņēvičs
___________________________
K. Plūme
___________________________
H. Plaudis
	IZPILDĪTĀJS:
_____________
______________________
Reģ. Nr. _______________
Banka: _____________
Bankas kods: ________
Konta Nr. _________________

_____________________________
____________






Pielikums Nr. 1

Iekārtu apraksts un specifikācija

Iekārta:
· Korpuss: Polytouch Passport 32 RAL 9010
· Ekrāns: 32’’ skārienjūtīgs ekrāns
· BarCode skeneris: Zebra MS4717 vai ekvivalents
· Termālais printeris: Printer Nippon 80mm vai ekvivalents
· Dators: I5/8GB RAM/256GB SSD vai ekvivalents
· ID/Pases skaneris: Regula 70X7 vai ekvivalents
· Maksājumu termināls: Verifone P400 CARD/RFID payments vai ekvivalents





Pielikums Nr. 2

Programmatūras apraksts un specifikācija
Tapbox pašapkalpošanās kiosku aplikācijas dizaina pielāgošana. 
Tapbox programmatūras funkcionalitāte:
· Reģistrēšanās vizītei:
· Pacienta identificēšanās ar pasi vai ID karti
· Aktuālo vizīšu atainošana
· Pakalpojuma summas attēlošana
· Apdrošināšanas pievienošana
· Apmaksas veikšana
· e-kvīts nosūtīšana un izdrukāšana
· Pēc nepieciešamības izveidota integrācija ar rindu vadības sistēmu 
· Pēcapmaksa (pieejama funkcionalitāte, kuru pēc Klienta pieprasījuma varam aktivizēt):
· Pacients identicficējās skenējot personu apliecinošu dokumentu (ID karti vai pasi) vai ja tas paredzēts - speciāli ģenerētu QR vai svītru kodu no medicīnas iestādes puses
· Aktuālā rēķina summa tiek attēlota uz ekrāna
· Pacients veic apmaksu
· E-kvīts nosūtīšana un/vai izdruka 
· Administrācijas panelis:
· Iekārtu statusu monitorings
· Iekārtu audita žurnāls (log)
· Screensaver maiņa un intervāla iestatīšana
· Neaktīva lietotāja intervāla maiņa
· Iekārtu attālināta vadība: restart, shutdown, maintenance
· Attālināta tulkojumu vadība
· Iekārtu apkopju intervāli un atgādinājumi
· E-pasta paziņojumi par sistēmas notikumiem: beidzies papīrs, nav savienojuma ar internetu utt.
· Piekrišanu formu vadība
· Administrācijas paneļa lietotāju vadība
· Statistika individuāli kioskiem un visiem klienta kioskiem kopā:
· Lietotāju skaits pa stundām
· Vidējā summa
· Iekasētā summa izvēlētā periodā
· Vidējais laiks pie kioska
· Veiksmīgās un neveiksmīgās sesijas
· Neveiksmīgo sesiju iemesli
· Izdrukājamo failu tulkojumu vadība un mainīšanas iespēja
1

